open-index/open-wikipedia-markdown huggingface dataset:
Fundación Vía Galego

A **Fundación Vía Galego** é unha fundación creada pola Mesa pola Normalización Lingüística no ano 2006.

## Finalidade 
A súa finalidade principal é a promoción da relación de Galiza cos outros países e territorios pertencentes ao sistema lingüístico galego-portugués. É dicir, promover as relacións culturais e lingüísticas cos países lusófonos e as áreas galegofalantes da Galiza estremeira.

## Notas
Dólar de prata do bicentenario da Constitución dos Estados Unidos

O **dólar de prata do bicentenario da Constitución dos Estados Unidos** é unha moeda conmemorativa, non circulante, emitida pola Casa da Moeda dos Estados Unidos en 1987 e cuñada polas Casas da Moeda de San Francisco e de Filadelfia.

Esta moeda dun dólar foi autorizada pola Lei 99-582, do 29 de outubro de 1986, pola que se dispuxo a emisión dunha serie de moedas en conmemoración do bicentenario da Constitución dos Estados Unidos, adoptada o 17 de setembro de 1787.

Xunto coa moeda dun dólar de prata, a moeda que completa a serie conmemorativa ao abeiro da mesma lei é a de cinco dólares de ouro.

[miniatura|260x260px|Primeira frase do preámbulo da [Constitución dos Estados Unidos de América|Constitución dos Estados Unidos, fielmente reproducido no anverso da moeda conmemorativa.]]

Pola súa banda, o reverso, obra da mesma deseñadora, está caracterizado pola representación dun grupo de trece persoas que portan distintas vestimentas, como símbolo do amplo espectro cultural e social que caracterizou os Estados Unidos durante os últimos douscentos anos. Este motivo do reverso está rodeado por lendas alusivas ao nome do país e ao valor facial da moeda, así como o lema E PLURIBUS UNUM. A moeda comercializouse aos prezos de 26 dólares en condición estándar e 28 en *versión proof*.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1987 Constitution Silver Dollar" (*ModernCommemoratives.com*)
Dólar de prata da Estatua da Liberdade

O **dólar de prata da Estatua da Liberdade** é unha moeda conmemorativa, non circulante, emitida pola Casa da Moeda dos Estados Unidos en 1986 e cuñada polas Casas da Moeda de San Francisco e de Filadelfia.

Esta moeda dun dólar foi autorizada pola Lei 99-61, do 9 de xullo de 1985, pola que se dispuxo a emisión dunha serie de moedas en conmemoración do centenario da Estatua da Liberdade na illa Ellis.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.

Pola súa banda, o reverso, obra de John Mercanti e de Matthew Peloso, está caracterizado polo deseño da man dereita da estatua collendo o facho aceso, irradiando uns raios estilizados e rodeada por un fragmento do poema *The New Colossus*, da poeta estadounidense Emma Lazarus: GIVE ME YOUR TIRED, YOUR POOR, YOUR HUDDLED MASSES YEARNING TO BREATH FREE ("Dádeme as multitudes cansas, pobres e amontoadas, que devecen por ser libres"). Este motivo do reverso está rodeado por lendas alusivas ao nome do país e ao valor facial da moeda, así como o lema E PLURIBUS UNUM. 

A moeda comercializouse aos prezos de 22 dólares en condición estándar e 24 en *versión proof*. Consonte a lei que autorizou a moeda, o beneficio acadado coa súa venda destinouse á *Statue of Liberty - Ellis Island Foundation*, para o financiamento da restauración e do mantemento da Estatua da Liberdade e das instalacións utilizadas para a inmigración na illa Ellis.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1986 Statue of Liberty Silver Dollar" (*ModernCommemoratives.com*)
Liga LEB Ouro 2021-22

A **tempada 2021-22 da LEB Ouro** foi a 26ª edición da segunda competición nacional de liga de baloncesto en España coa denominación actual. O campión de liga, o Covirán Granada, ascendeu directamente á Liga ACB, mentres que no playoff de ascenso, disputado polos clasificados do segundo ó noveno posto, foi o Bàsquet Girona o equipo que ascendeu á máxima categoría do baloncesto nacional. O torneo estivo composto por 18 equipos, un deles galego, o Leyma Coruña.

## Equipos 
## Tempada regular 

## Playoffs 
## Copa Princesa de Asturias 
A **Copa Princesa de Asturias** foi disputada polos dous primeiros clasificados tras rematar a primeira metado da tempada (17 xornadas), o 3 de abril de 2022.

### Participantes 
### Final 
## Galardóns 
### MVP da Final Four 
Fonte: 

### MVP da Copa Princesa de Asturias 
Fonte: 

### Xogador da xornada 
#### Tempada regular 
#### Cuartos de final 
## Notas 
## Véxase tamén 
### Outros artigos 
* Liga ACB 2021-22

### Ligazóns externas 
* Páxina da LEB Ouro
Dólar de prata do quinto centenario de Cristovo Colón

O **dólar de prata do quinto centenario de Cristovo Colón** é unha moeda conmemorativa, non circulante, emitida pola Casa da Moeda dos Estados Unidos en 1992 e cuñada polas Casas da Moeda de Filadelfia e de Denver.

Esta moeda dun dólar foi autorizada pola Lei 102-281, do 13 de maio de 1992, pola que se dispuxo a emisión dunha serie de moedas en homenaxe a Cristovo Colón, en conmemoración do seu 500 aniversario da descuberta de América.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.

Pola súa banda, o reverso, obra de Thomas D. Rogers, reproduce unha composición da nao Santa María e o transbordador espacial Discovery, coa Terra e unha estrela ao fondo. Este motivo do reverso está rodeado polas lendas alusiva ao nome do país e ao valor facial da moeda, así como o lema E PLURIBUS UNUM. A dobre data 1492 - 1992 alude ao mesmo tempo ao quinto centenario conmemorado e ao ano de emisión da moeda.

A moeda comercializouse aos prezos de 28 dólares en condición estándar e 31 en *versión proof*. Consonte a lei que autorizou esta emisión, os beneficios acadados coa súa comercialización foron destinados á *Christopher Columbus Fellowship Foundation*, para o fomento da investigación, o estudo e o traballo dedicado á consecución de novos descubrimentos en beneficio da humanidade.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1992 Columbus Silver Dollar" (*ModernCommemoratives.com*)
Dólar de prata do bicentenario do Congreso dos Estados Unidos

O **dólar de prata do bicentenario do Congreso dos Estados Unidos** é unha moeda conmemorativa, non circulante, emitida pola Casa da Moeda dos Estados Unidos en 1989 e cuñada polas Casas da Moeda de Denver e de San Francisco.

Esta moeda dun dólar foi autorizada pola Lei 100-673, do 17 de novembro de 1988, pola que se dispuxo a emisión dunha serie de moedas en conmemoración do bicentenario do Congreso dos Estados Unidos, fundado o 4 de marzo de 1789.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.

Pola súa banda, o reverso, obra do mesmo deseñador e de Chester Y. Martin, reproduce a maza da Cámara de Representantes dos Estados Unidos, que se atopa na cámara cando o hemiciclo está reunido, coroada por unha aguia sobre o globo terráqueo. Este motivo do reverso está rodeado pola lenda alusiva ao feito conmemorado, BICENTENNIAL OF THE CONGRESS, así como o lema E PLURIBUS UNUM, o nome do país e o valor facial da moeda.

A moeda comercializouse aos prezos de 26 dólares en condición estándar e 29 en *versión proof*. Consonte a lei que autorizou esta emisión, parte dos beneficios acadados coa súa comercialización foron destinados ao Fondo de Preservación do Capitolio dos Estados Unidos, e outra parte ingresou no fondo xeral do Tesouro, co fin de reducir a débeda nacional.

## Notas 
## Véxase tamén 
### Outros artigos 
* Dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1989 Congress Silver Dollar" (*ModernCommemoratives.com*)
Peita

[miniatura|Peita de [nácara]]
A **peita** é unha especie de peite, cun corpo convexo e un conxunto de púas que se encaixan sobre o moño. Cumpre unha función utilitaria, que é a suxeición do cabelo ou soporte dun elemento téxtil. Porén, tamén ten un carácter ornamental, como elemento de adorno no pelo. Conforme foi avanzando o século XIX medrou o tamaño destas. En consecuencia, o excesivo peso das pezas levou a substituír o metal por materiais máis lixeiros de orixe natural, coma o óso, o marfil ou o carei. A elaboración dunha peita de gran tamaño, a denominada *peita española*, que alcanzou as súas dimensións máximas a mediados do século XIX, podía chegar a necesitar a cuncha completa dunha tartaruga. Tratábase dun produto custoso e complexo en canto á súa manufactura.
É moi habitual nalgunhas zonas de España desde finais do século XVIII. O seu uso consérvase nas vodas, bautizos, procesións de Semana Santa, touradas, espectáculos tradicionais e espectáculos de música flamenca ou copla.

A mantela, complemento habitual da peita, adoita colocarse sobre esta. Tamén é elemento constitutivo dalgúns traxes típicos, como o de falleira valenciana ou o de flamenca andaluza.

## Notas 
## Véxase tamén 
### Bibliografía 
* 
* 
* Pena gonzález, Pablo: “Indumentaria en España: el período isabelino (1830-1868)” en Indumenta: Revista del Museo del Traje, nº 0 (2007).
* Rodríguez de Tembleque, Carmen: “Un traje para la insinuación, la provocación y el recato” en Congreso Internacional de Imagen y Apariencia. Universidad de Murcia (2008)
Castelo de Bournazel

O **castelo de Bournazel** é un castelo que se encontra na vila francesa de Bournazel, no *département* de Aveyron. O castelo foi construído a partir do século XIII e presenta un estilo xeral renacentista. O castelo está en gran proceso de restauración desde 2007.
CEIP López Ferreiro

O **CEIP López** Ferreiro é un colexio urbano pertencente á rede pública de colexios da Xunta de Galicia, situado na zona antiga de Santiago de Compostela, entre a avenida de Xoán XXIII e a rúa Xasmíns.

## Características
A súa zona de influencia é a zona vella de Santiago mais recibe alumnado de toda a cidade e de localidades e concellos limítrofes. 

Os seus inicios datan do ano 1849, no que se creou por Real Decreto a Escola Normal Superior da Universidade Literaria de Santiago de Compostela, que comezou a súa andaina no Colexio de San Xerome, na praza do Obradoiro.

O centro leva o nome do escritor e historiador galego Antonio López Ferreiro (Santiago de Compostela, 1837- Vedra, 1910). Actualmente,  impártense clases de educación infantil (de 3 a 5 anos) e de educación primaria (de 6 a 12 anos). 

O CEIP López Ferreiro réxese polos principios de tolerancia, igualdade, solidariedade, inclusión, innovación e participación, facendo unha aposta específica polo uso da lingua galega.
Bocana

***Bocana*** é un xénero de avelaíñas da familia *Erebidae*. Foi descrito por primeira vez por Walker en 1859.

## Especies 
* *Bocana alpipalpalis*  (Pagenstecher, 1884)
* *Bocana linusalis*  Walker, [1859]
* *Bocana longicornis*  Holloway, 2008
* *Bocana manifestalis* Walker, 1858
* *Bocana marginata*  (Sanguijuela, 1900)
* *Bocana silenusalis*  Walker, 1859
* *Bocana umbrina*  Tams, 1924

## Notas 
## Véxase tamén 
### Ligazóns externas 
* ftp.funet.fi
* Museo de Historia Natural dos Lepidópteros
Dólar de prata do 50 aniversario do Monte Rushmore

O **dólar de prata do 50 aniversario do Monte Rushmore** é unha moeda conmemorativa, non circulante, emitida pola Casa da Moeda dos Estados Unidos en 1991 e cuñada polas Casas da Moeda de Filadelfia e de San Francisco.

Esta moeda dun dólar foi autorizada pola Lei 101-332, do 16 de xullo de 1990, pola que se dispuxo a emisión dunha serie de moedas en homenaxe ao Monte Rushmore, en conmemoración do seu 50 aniversario.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.'*

Pola súa banda, o reverso, obra do gravador da *US Mint* Frank Gasparro, reproduce unha composición do Gran Selo dos Estados Unidos cuns raios de sol e sobre o contorno dos Estados Unidos, cunha estrela situada no lugar do Monte Rushmore e a inscrición SHRINE OF DEMOCRACY ("Santuario da democracia") . Este motivo do reverso está rodeado polas lendas alusiva ao nome do país e ao valor facial da moeda, así como o lema E PLURIBUS UNUM.

A moeda comercializouse aos prezos de 26 dólares en condición estándar e 31 en *versión proof*. Consonte a lei que autorizou esta emisión, a metade dos beneficios acadados coa súa comercialización foron destinados á Mount *Rushmore National Memorial Society*, de Black Hills, Dacota do Sur, para a ampliación e o mantemento do Monte Rushmore, e a e outra metade ingresou no fondo xeral do Tesouro, co fin de reducir a débeda nacional.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1991 Mount Rushmore Silver Dollar" (*ModernCommemoratives.com'')
Galegos en Francia

Os **galegos en Francia** son os inmigrantes galegos, e os seus descendentes, que se asentaron en Francia. No ano 2016, eran arredor de 18&nbsp;000 habitantes. A inmigración galega en Francia formou unha das maiores comunidades de galegos en Europa, sendo a segunda maior diáspora galega nun país europeo, só por detrás de Suíza. Francia ocupa o oitavo lugar do mundo con máis presenza galega, por diante doutros países europeos como Alemaña ou o Reino Unido.

## Historia 
Historicamente, Galicia foi un exportador neto de poboación para o resto de España e a inmigración galega foi masiva entre finais do século XIX e comezos do século XX. Entre 1900 e 1981, a saída neta de persoas de Galicia foi de máis de 825&nbsp;000. Tamén tivo un factor importante a guerra civil española, a caída da Segunda República Española e a chegada de Francisco Franco ó poder. Isto motivou unha nova onda de emigración cara a fóra de Galicia a outros países europeos, sobre todo a Francia, Suíza, Alemaña e, en menor medida, ao Reino Unido.

## Notas 
## Véxase tamén 
### Bibliografía 
*Alonso Antolín, María Cruz (1983). *La emigración gallega asistida a la República Federal de Alemania, Francia y Suiza* (en castelán). Ministerio de Trabajo y Seguridad Social. ISBN 84-500-9332-5.
*Duroux, Rose (2002). "La emigración a Francia (segunda mitad del siglo XX). Unas reflexiones sobre retornos y reintegraciones". *Hispania* (en castelán) (CSIC) 211: 577–596. ISSN 1988-8368.
*Olveira Olveira, Esther (2000). "A emigración española a Francia". *O interculturalismo na nova Europa* . Xunta de Galicia. pp. 105–160. ISBN 84-453-2881-6.
*Xunta de Galicia (1994). "Informe. Colonia Gallega de residentes en países europeos. Evolución, repercusiones positivas de la Europa unida para los gallegos residentes en el exterior" (en castelán). Santiago de Compostela: Secretaria Xeral para as Relacións coas Comunidades Galegas: 4.

### Outros artigos 
* A Nosa Casa de Galicia en París
Galegos no Uruguai

miniatura|Centro Gallego de Montevideo.
Os **galegos no Uruguai** son os inmigrantes galegos, e os seus descendentes, que se asentaron no Uruguai. No ano 2016, eran arredor de 41&nbsp;111 habitantes.

## Descrición 
A inmigración galega no Uruguai formou unha das maiores comunidades de galegos en América do Sur, sendo a cuarta maior diáspora galega nun país americano, só por detrás da Arxentina, o Brasil e Venezuela.

O Uruguai ocupa o cuarto lugar do mundo con máis presenza galega, por diante doutros países como Suíza, Venezuela ou os Estados Unidos.
miniatura|Directiva do Centro Galego de Montevideo en 1909.

## Notas 
## Véxase tamén 
### Bibliografía 
*Beretta Curi, Alcides (1996). *El imperio de la voluntad. Una aproximación al rol de la inmigración europea y al espíritu de empresa en el Uruguay de la temprana industrialización, 1875-1930*. Fin de Siglo. ISBN 997449088X.
*Camou, María M. (1997). Volumen y características demográficas de la inmigración española. Españoles en el Uruguay. Características demográficas, sociales y económicas de la inmigración masiva. FHUCE. Montevideo: Carlos Zubillaga.
*Cagiao Vila, María del Pilar (1990). "Inmigración y cambio en las sociedades latinoamericanas: el caso de los gallegos en Uruguay". Galicia y América. El papel de la emigración: V Xornadas de Historia de Galicia: 213–228. ISBN 84-87575-01-3.
*Cagiao Vila, María del Pilar (2005). "La inmigración gallega en Uruguay (1870-1936)". *Anuario americanista europeo* (3): 93–112. ISSN 1729-9004.

### Outros artigos 
* Centro Gallego de Montevideo
* Publicacións impresas da diáspora galega
Dólar de prata do 50 aniversario da segunda guerra mundial

O **dólar de prata do 50 aniversario da segunda guerra mundial** é unha moeda conmemorativa, non circulante, emitida pola Casa da Moeda dos Estados Unidos en 1993 e cuñada polas Casas da Moeda de West Point e de Denver.

Esta moeda dun dólar foi autorizada pola Lei 102-414, do 14 de outubro de 1992, pola que se dispuxo a emisión dunha serie de moedas para conmemorar o 50 aniversario da participación dos Estados Unidos na segunda guerra mundial.
[miniatura|212x212px|Insignia do Cuartel Xeral Supremo da Forza Expedicionaria Aliada, reproducida no [Reverso (moedas)|reverso deste dólar conmemorativo.]]
Pola súa banda, o reverso, tamén obra de Thomas D. Rogers, reproduce a insignia do Cuartel Xeral Supremo da Forza Expedicionaria Aliada, xunto con esta cita de Dwight D. Eisenhower tirada da súa mensaxe ás tropas con motivo do Día D: I HAVE FULL CONFIDENCE IN YOUR COURAGE, DEVOTION TO DUTY AND SKILL IN BATTLE. WE WILL ACCEPT NOTHING LESS THAN FULL VICTORY! ("Confío plenamente no voso valor, na vosa devoción ao deber e na vosa habilidade na batalla. Non aceptaremos nada máis que a vitoria!"). Este motivo do reverso está rodeado polas lendas alusiva ao nome do país e ao valor facial da moeda, así como o lema E PLURIBUS UNUM.

Este dólar conmemorativo comercializouse aos prezos de 28 dólares en condición estándar e 31 en *versión proof*. Consonte a lei que autorizou esta emisión, os beneficios acadados coa súa comercialización foron destinados ás organizacións *Battle of Normandy Foundation* e *World War II Memorial*, para financiar a erección dun monumento en Normandía, Francia, conmemorativo do Día D e da Batalla de Normandía, así como un monumento conmemorativo no Distrito de Columbia dedicado aos estadounidenses que participaron na segunda guerra mundial .

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1991-1995 World War II Silver Dollar (1993)" (*ModernCommemoratives.com*)
Galegos no Brasil

[miniatura|*Pasajes gratuitos para el [Imperio do Brasil|Imperio del Brasil*. Anuncio publicado en *El Danzante* (A Coruña) en 1889.|260x260px]]
Os **galegos no Brasil** son os inmigrantes galegos, e os seus descendentes, que se asentaron no Brasil. No ano 2016, eran 47&nbsp;753 habitantes, concentrados principalmente nas cidades de Río de Xaneiro e São Paulo.

## Descrición 
A inmigración galega no Brasil foi un dos fluxos migratorios máis importantes da historia do país, constituíndo a maioría dos inmigrantes españois nese país. mesmo sen ser descendentes reais, xa que un gran número de galegos se asentou nesa rexión a comezos do século XX.

## Notas 
## Véxase tamén 
### Bibliografía 
*Leal Braga, Celia (1992). "La presencia gallega en Brasil". *Galicia & América, cinco siglos de historia* (en castelán). Consello da Cultura Galega. Xunta de Galicia. pp. 178–184. ISBN 84-87172-70-9.
### Outros artigos 
* Pobo galego
* Diáspora galega
* Lusofonía

### Ligazóns externas 
* Corbacho Quintela, Antón (2009) *A aculturação e os galegos do Brasil : o vazio galeguista*  (tese). USC .
Liáng Shānbó yǔ Zhù Yīngtái

***Liáng Shānbó yǔ Zhù Yīngtái*** (en ) é un filme de Hong Kong de 1963 dirixido por Li Han-hsiang. É unha adaptación da historia clásica chinesa "Os amantes bolboreta", e conta a historia do romance entre un home, Liang Shanbo (interpretado pola actriz Ivy Ling Po, que tamén cantou a voz do personaxe) e a muller travestida Zhu Yingtai (interpretada por Betty Loh Ti, con canto dobrado por Tsin Ting).

O filme gañou 6 galardóns na segunda edición do Golden Horse Film Festival en Taiwán, incluíndo o premio a mellor filme. Foi escollido como candidato de Hong Kong ó Óscar ó mellor filme internacional na 36ª edición dos premios, mais finalmente non foi nomeado.

## Personaxes 
* Betty Loh Ti como Zhu Yingtai
* Ivy Ling Po como Liang Shanbo
* Ren Jie como Ying Hsin
* Li Kun como Si Jiu
* Ching Miao como vello mestre Zhu 
* Chen Yen-yen como Madam Zhu
* Yang Chih-ching como Headmaster
* Kao Pao-shu como esposa
* Jackie Chan como extra (sen acreditar)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 36ª edición dos Óscar
O corazón valente de Irena Sendler

***O corazón valente de Irena Sendler*** (en ) é un telefilme de 2009 dirixido por John Kent Harrison. É unha coprodución entre os Estados Unidos, o Canadá e Polonia. O guión foi escrito por Harrison e Lawrence John Spagnola, e baséase na biografía de 2007 *Die Mutter der Holocaust-Kinder: Irena Sendler und die geretteten Kinder aus dem Warschauer Ghetto*, e céntrase en Irena Sendler, unha traballadora social polaca que axudou a protexer de contrabando uns 2.500 nenos xudeus durante a segunda guerra mundial.

É unha produción de *Hallmark Hall of Fame* e foi rodada en Riga, Letonia. Foi emitido a través da CBS o 19 de abril de 2009, e estreouse en DVD nas tendas de Hallmark Gold Crown en xuño dese mesmo ano.

## Personaxes 
* Anna Paquin como Irena Sendler
* Marcia Gay Harden como Janina Krzyżanowska
* Goran Višnjić como Stefan 
* Nathaniel Parker como Dr. Majkowski
* Michelle Dockery como Ewa Rozenfeld
* Steve Speirs como Piotr
* Iddo Goldberg como Jakub Rozenfeld
* Paul Freeman como Monsignor Godlewski
* Danny Webb como Trojan
* Krzysztof Pieczyński como Dr. Janusz Korczak
* Leigh Lawson como Rabbi Rozenfeld
* Maja Ostaszewska como Jadwiga
* Danuta Stenka como Hannah Rozenfeld
* Olga Bołądź como Zofia
* William Ellis como Wiktor
* Rebecca Windheim como Karolina Rozenfeld

## Notas
Asolagados

***Asolagados*** é un documental de 2013, producido por Airoá Comunicación - Pinancho Audiovisais e dirixido por David Vázquez Vázquez, con guión de Afonso Eiré.

Documental sobre a xente e os lugares (Abideira, Porto, Castro Candaz, Santa Marta, Pincelo, A Samugueira, San Paio, Mourulle, Portomeñe, A Ermida, Ribó, Ponte Fortes...), anegados polo encoro de Belesar en 1963.

## Características 
As imaxes do equipo *Coa auga ao pescozo* reflicten a Ribiera Sacra e o Río Miño, os restos de casas, adegas, eidos e como sufriu a contorna natural ao desapareceren árbores e plantas. Dez testemuñas que viviron nos lugares contan como o viviron e tiveron que fuxir cara a outros sitios. David Vázquez aproveitou o baleirado temporal dotramo do Miño durante os anos 2011 e 2012 para gravar o que nunca antes se vira en cincuenta anos.

Estivo en aberto durante tres meses na canle Vimeo da Deputación de Lugo, desde onde se animou á cidadanía a descubrir “un traballo excepcional ao redor dun suceso que forma parte da nosa historia” e que hoxe, á vista do que está a acontecer coa suba da luz, ofrece tamén unha oportunidade para tirar conclusións sobre como dende o Estado se repartiron e reparten os custos e os beneficios da produción de enerxía eléctrica en Galiza”.

Colaboradores:

* Dirección e montaxe: David Vázquez
* Produción e promoción: Cristina López (Kris Pereira´s)
* Cámara: Humberto Novoa 
* Son: Luis A. García Linares 
* Guión: Afonso Eiré
* Música: Chechu Carballido e A Quenlla (música orixinal)
* Locución: Fernando Morán 
* Deseño de carteis: Lomarti 
* Deseño gráfico e créditos: Alba Sánchez 
* Colaboración produción: Mercedes Vázquez e Begoña Sánchez

O documental tivo unha grande acollida en festivais como o 18º Cinema As Américas International Film Festival de Austin Texas ou o festival de cinema underground de Berlín entre outros.

En agosto de 2024 presentouse en Chantada *Recordos Asolagados*, unha curta de 15 min con fragmentos do proxecto. Na duodécima edición do Festival Internacional Luna de Cortos *Recordos asolagados* obtivo o triunfo na sección Rural-Premio Miguel Pérez Trébol.

## Premios 
* Premio Xornalístico Documental Moncho Do Pio 2014.
* Rios - Festival Internacional de Cinema Documental e Transmedia Vila Real (Portugal) 2015.

## Notas 
## Véxase tamén 
### Ligazóns externas 
* Canle YouTube de *Asolagados*.
Qian nü you hun

***Qian nü you hun*** (en ) é un filme de Hong Kong de 1960 dirixido por Li Han-hsiang. Estreouse no Festival Internacional de Cinema de Cannes de 1960. Foi escollido como candidato de Hong Kong ó Óscar ó mellor filme internacional na 33ª edición dos premios, mais finalmente non foi nomeado.

## Personaxes 
* Betty Loh Ti como Nie Xiaoqian
* Zhao Lei como Ning Caichen
* Yang Chih-ching (Yang Zhiqing) como Yan Chixia
* Fung Ngai
* Ho Li Jen
* Lee Kwan como servo
* Li Kuo Hua
* Lu Chi
* Su Hsiang
* Tang Ruoqing como Lao Lao
* Wang Yueting

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 33ª edición dos Óscar
### Ligazóns externas 
*
Ēmmanowel Dabaġyan

**Ēmmanowel Dabaġyan**, I.C.P.B. (en ), nado o 26 de decembro de 1933 en Alepo (República Siria) e finado o 13 de setembro de 2018 en Beirut (Líbano) foi un relixioso siro-armenio, arcebispo católico armenio de Bagdad entre 2007 e 2017.
## Traxectoria
Naceu o 26 de decembro de 1933 en Alepo (República Siria). Entrou no Instituto do Clero Patriarcal de Bsumar, completou os estudos de Filosofía e Teoloxía na Pontificia Universidade Gregoriana, e o 25 de decembro de 1967 foi ordenado sacerdote. Posteriormente exerceu diversos encargos como director dun orfanato, reitor dos seminarios menores de Bsumar e Alepo, párroco en Beirut, e párroco en Skhvilisi (Xeorxia). En 2003 foi nomeado párroco de Tbilisi, responsable do seminario, e *synkellos* para Xeorxia do ordinariato católico armenio de Europa oriental. 

O 13 de setembro de 2006 foi elixido arcebispo de Bagdad polo Sínodo da Igrexa católica armenia, sendo confirmado no cargo o 26 de xaneiro de 2007 polo papa Bieito XVI. Recibiu a ordenación episcopal de mans do patriarca Narsés Pedro XIX Tarmouni o 4 de agosto do mesmo ano.

Permaneceu no cargo até que se retirou o 9 de outubro de 2017. Volveu entón ao convento do seu instituto en Beirut, no Líbano, onde finou o 13 de setembro de 2018.

## Notas
Maneca

**Manuel Marinho Alves**, coñecido como **Maneca**, nado en Salvador o 28 de xaneiro de 1926 e finado no Río de Xaneiro o 14 de xullo de 1961, foi un futbolista brasileiro. Tras comezar no Galícia, desenvolveu a maior parte da súa carreira no Vasco da Gama, club co que marcou 137 goles. Foi internacional coa selección brasileira no Mundial de 1950.

## Traxectoria 
Comezou a súa carreira como futbolista no Galícia da súa cidade natal, co que gañou o Campionato Baiano de 1943.

Pasou logo polo Vitória e en 1946 fichou polo Vasco da Gama, no que militou durante 9 anos. Gañou con este club catro Campionatos Cariocas e o Campionato Suramericano de Clubs de 1948, considerado o antecesor da Copa Libertadores. Ocupa o 12º lugar na táboa de máximos goleadores da historia do Vasco da Gama, con 137 tantos.

Posteriormente xogou no Bangu, no Bahia, no Fluminense de Feira e pechou a súa carreira no mesmo club no que empezara, o Galícia, en 1957.

### Selección brasileira 
Foi internacional coa selección brasileira, coa que participou no Mundial de 1950. Disputou catro partidos durante o torneo e marcou un tanto na goleada por 7-1 sobre Suecia. Quedou no banco no partido final, no que o seu equipo caeu ante o Uruguai no chamado Maracanazo. 

## Morte 
O 28 de xuño de 1961 tentou suicidarse inxerindo cianuro de mercurio. Faleceu no Hospital Miguel Couto 16 días despois.

## Palmarés 
;Galícia
* **Campionato Baiano (1)**: 1943.

;Vasco da Gama
* **Campionato Carioca (4):**  1947, 1949, 1950, 1952.
* **Torneo Octogonal Rivadávia Corrêa Meyer (1):** 1953.
* **Campionato Suramericano de Campións (1):** 1948.

;Bahia
* **Campionato Baiano (1)**: 1956.

## Notas
Nacho Hortas

**Ignacio Manuel Hortas Rodríguez**, nado en Cármenes, León en 1954 e finado en Catoira o 11 de outubro de 2019, máis coñecido como **Nacho Hortas**, foi un debuxante galego.

## Traxectoria 
Fillo dun garda civil, naceu en Cármenes, na provincia de León, onde seu pai estaba destinado. Mudouse a Galicia sendo moi novo por mor do traballo de seu pai, a familia trasladouse a Ourense e logo a Santiago de Compostela, para rematar en Vilagarcía de Arousa e finalmente en Catoira. Casou e tivo dous fillos.

Faleceu en Catoira o 11 de outubro de 2019 a causa dunha enfermidade ós 64 anos de idade.

## Notas 
## Véxase tamén 
### Ligazóns externas 
*
Manuel Velázquez

**Manuel Velázquez Villaverde**, nado en Madrid o 24 de xaneiro de 1943 e finado en Fuengirola o 15 de xaneiro de 2016, foi un futbolista español. Centrocampista histórico do Real Madrid, disputou con este club 402 partidos oficiais ao longo de 12 tempadas, nas que gañou seis ligas de Primeira División, tres Copas do Xeneralísimo e unha Copa de Europa. Foi internacional coa .

## Traxectoria 
Ingresou nas categorías inferiores do Real Madrid en idade cadete, e subiu ata o considerado segundo filial, o Real Madrid Afeccionados, de carácter afeccionado. Centrocampista con gran técnica e dominio das dúas pernas, proclamouse vencedor do Campionato de España de Afeccionados en 1962 tras gañar o seu equipo por 2-1 ao FC Barcelona Amateur. Seguido de preto polo entón adestrador do primeiro equipo, Miguel Muñoz, foi cedido a equipos de maior categoría para continuar coa súa progresión.

Deste xeito, foi cedido ao Rayo Vallecano, que daquela militaba da Terceira División, e máis tarde ao CD Málaga, onde xogou dúas tempadas na Segunda División. No equipo andaluz tivo unhas destacadas actuacións e foi un dos piares do ascenso do equipo á Primeira División en 1965. Disputou un total de 52 partidos co club malagueño, co que marcou 14 goles. Non chegou a debutar Málaga na máxima categoría, senón que regresou ao Real Madrid para formar parte do primeiro equipo. e gañou seis campionatos de liga e tres da Copa do Xeneralísimo.

Alcumado "o cerebro", en 1977 abandonou as filas madrileñas para embarcar cara a América, onde xogou unha tempada no Toronto Metros-Croacia canadense, da North American Soccer League, a máxima categoría dos Estados Unidos e o Canadá. Xunto ao portugués Eusébio, foi o referente do equipo e do campionato, pero a metade de tempada sufriu unha grave lesión de xeonllo fronte a un porteiro rival. A pesar de ser operado con éxito, foi o final da súa carreira deportiva.

### Selección española 
Foi 10 veces internacional coa selección española, coa que debutou o 1 de febreiro de 1967 nun empate sen goles ante Turquía en Istanbul. O seu último partido coa selección foi o 17 de abril de 1975, contra Romanía en Madrid.

## Palmarés 
;Real Madrid
* **Primeira División (6):** 1966/67, 1967/68, 1968/69, 1971/72, 1974/75, 1975/76.
* **Copa do Xeneralísimo (3):** 1969/70, 1973/74, 1974/75.
* **Copa de Europa (1):** 1965/66.

## Notas 
## Véxase tamén 
### Ligazóns externas 
* Datos do xogador  no sitio web da selección española .
Envole-moi (filme)

***Envole-moi*** é un filme franco-italiano de 2021 coescrito e dirixido por Christophe Barratier. Trátase da adaptación da novela alemá *Dieses bescheuerte Herz : Über den Mut zu träumen*, escrita por de Lars Amend e Daniel Meyer (2013), da cal existe un filme alemán *Dieses bescheuerte Herz* de Marc Rothemund (2017).

Estreouse subtitulado en galego a través de Amazon Prime Video.

## Sinopse 
Thomas, de 29 anos, pasa case todas as noites na discoteca e os días durmindo. Canso desta situación, o seu pai cirurxián, doutor Reinhard, decide non darlle máis cartos. Tamén lle esixe que coide dun dos seus novos pacientes. Marcus, de 12 anos, vive só coa súa nai Maissa, padece unha grave enfermidade e é discapacitado múltiple. A súa vida está marcada polo seu día a día nun centro de acollida médica e as súas frecuentes estancias hospitalarias.

## Personaxes 
* Victor Belmondo como Thomas
* Gérard Lanvin como Reinhard
* Yoann Eloundou como Marcus
* Ornella Fleury como Julie
* Marie-Sohna Condé como Maïssa
* François Bureloup como Rouvier
* Jean-Louis Barcelona como Jean-Louis

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
O tempo contigo

***O tempo contigo*** (en ; *Tenki no Ko*) é un filme xaponés de 2019 escrito e dirixido por Makoto Shinkai, e producido por CoMix Wave Films e distribuído por Toho. Conta a historia dun rapaz de instituto que foxe da súa casa rural a Tokyo e faise amigo dunha nena orfa que ten a capacidade de controlar o tempo. Conta coas voces de Kotaro Daigo e Nana Mori, dirección de animación de Atsushi Tamura, deseño de personaxes de Masayoshi Tanaka, e banda sonora de Radwimps. O filme gañou unha varios premios, e foi escollido como candidato do Xapón para o Óscar ó mellor filme internacional na 92ª edición dos premios, mais finalmente non foi nomeado.

Estreouse subtitulado en galego o 29 de novembro de 2019 a través de NUMAX (Santiago de Compostela). Os subtítulos foron traducidos ao galego por Samuel Solleiro co apoio da Secretaría Xeral de Política Lingüística.

## Personaxes 
* Kōtarō Daigo como Hodaka Morishima
* Nana Mori como Hina Amano
* Shun Oguri como Keisuke Suga
* Tsubasa Honda como Natsumi Suga
* Sakura Kiryu como Nagi Amano
* Chieko Baishō como Fumi Tachibana
* Sei Hiraizumi como Yasui
* Yūki Kaji como Takai
* Sumi Shimamoto como Señora Mamiya
* Kentaro Araki como Araki
* Ryōhei Kimura como Kimura
* Kana Hanazawa como Kana
* Hidekatsu Shibata como Kannushi
* Kana Ichinose como Sasaki
* Ayane Sakura como Ayane

## Notas 
## Véxase tamén 
### Outros artigos 
* Filmes do Xapón propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
Raspberry Pi OS

**Raspberry Pi OS**, anteriormente chamada **Raspbian**, é unha distribución do sistema operativo GNU/Linux baseada en Debian, optimizada para o seu uso na computadora dunha soa placa Raspberry Pi, orientada á ensinanza de informática. Foi creado por Mike Thompson e Peter Green como un proxecto independente. O lanzamento inicial foi en xuño de 2012.

## Notas 
## Véxase tamén 
### Ligazóns externas 
* Páxina web oficial do proxecto
Javier Otano

**Javier Otano Cid**, nado en Tudela, Navarra, o 6 de novembro de 1946, é un político español. Foi secretario Xeral do PSN-PSOE (1994-1996) e presidente do Goberno de Navarra (1995-1996).

## Biografía 
Licenciado en Filosofía e Letras e profesor de Instituto. En 1983 e 1987 foi elixido Parlamentario Foral na candidatura do Partido Socialista de Navarra. Tamén obtivo escano nas eleccións de 1991; nesa ocasión alcanzou a Presidencia do Parlamento de Navarra, cargo que desempeñou até 1995. 

En 1995 encabezou a lista do PSN-PSOE nas eleccións ao Parlamento de Navarra, que obtivo once escanos. Designado candidato á Presidencia do Goberno de Navarra, foi elixido presidente cos votos de PSN, CDN e EA. 

En xullo de 1995 tomou posesión como Presidente do Goberno de Navarra, cargo que ocupou até xuño de 1996, cando dimitiu debido a acusacións de corrupción polo chamado "Caso Otano". 

Tras abandonar a política volveu dar clases de Lingua Castelá e Literatura no instituto "Benjamín de Tudela" de Tudela.

### O "Caso Otano" 
En xuño de 1996 Otano deixou de ser presidente do Goberno de Navarra, parlamentario foral e secretario xeral do Partido Socialista de Navarra, cargos dos que dimitiu ao coñecerse que a xuíza Marisol Alejandre descubrira unha conta bancaria en Suíza ao seu nome e ao da súa esposa, Teresa Arcos.

Esta conta podería estar relacionada coa chamada "trama navarra do caso Roldán", que levou a prisión ao expresidente socialista Gabriel Urralburu e ao  exconsejero de Obras Públicas, Antonio Aragón. 

Otano admitiu pór a súa sinatura nesa conta. Asegurou que non tocara o diñeiro, que descoñecía a contía, a orixe e o destino dos seus fondos, e sostivo que a súa participación e a da súa esposa limitábase a acceder a figurar como titulares da conta a petición de Urralburu, quen lle asegurou que era un diñeiro reservado para "futuras necesidades do partido".

Os feitos que deron orixe ás dilixencias xudiciais tiveron lugar entre 1989 e 1990, cando a multinacional alemá Bosch-Siemens aboou aproximadamente 1,2 millóns de euros pola venda da factoría Safel en Navarra. A documentación remitida pola xustiza suíza permitiu coñecer que en xullo de 1989 Bosch Siemens ingresou 4.998.053 marcos alemáns na conta 52.437 do Discount Bank, de titularidade descoñecida. Desde devandita conta transferiuse esa cantidade a outra conta cuxos titulares eran Antonio Aragón e Jesús Malón (expresidente do PSN-PSOE). Parte dese diñeiro foi posteriormente transferido a contas de Antonio Aragón, Javier Otano e a súa esposa. 

O proceso xudicial finalizou sen aclarar moitos dos extremos da acusación debido a que a sentenza ditada decretou a prescrición dos delitos imputados.
Fogo cruzado

***Fogo cruzado*** (en ) é un filme estadounidense de 2012 dirixido por David Barrett e protagonizado por Josh Duhamel, Bruce Willis, Vincent D'Onofrio e Rosario Dawson. Duhamel interpreta un bombeiro obrigado a enfrontarse a un asasino neonazi. O filme estreouse directamente en formato DVD e Blu-ray o 6 de novembro de 2012.

Estreouse en galego a través da TVG.

## Personaxes 
* Josh Duhamel como Jeremy Coleman
* Bruce Willis como Tenente Mike Cella
* Rosario Dawson como Deputy Talia Durham
* Vincent D'Onofrio como Hagan
* Curtis Jackson como Lamar
* Richard Schiff como Harold Gether
* Quinton "Rampage" Jackson como Wallace
* Vinnie Jones como Boyd
* Arie Verveen como Darren
* Eric Winter como Adam
* Bonnie Somerville como A.D.A. Karen Westlake
* Julian McMahon como Robert
* Kevin Dunn como Marshall Calvin Mullen
* James Lesure como Craig
* Nnamdi Asomugha como Sherrod

## Notas
Dólar de prata da Declaración de Dereitos

O **dólar de prata da Declaración de Dereitos** é unha moeda conmemorativa, non circulante, emitida pola Casa da Moeda dos Estados Unidos en 1993 e cuñada polas Casas da Moeda de San Francisco e de Denver.

Esta moeda foi autorizada pola Lei 102-281, do 13 de maio de 1992, pola que se dispuxo a emisión dunha serie de moedas para conmemorar as dez primeiras emendas da Constitución dos Estados Unidos, coñecidas como Carta ou Declaración de Dereitos, e para salientar o papel exercido por James Madison para a súa adopción.

Xunto coa moeda dun dólar de prata, as moedas que completan a serie conmemorativa ao abeiro da mesma lei son a de cinco dólares de ouro e a de medio dólar, de cobre revestido con níquel.

Pola súa banda, o reverso, obra de Dean McMullen e Thomas D. Rogers, reproduce a fachada principal do edificio da residencia familiar de Madison en Montpelier, Virxinia, e debaixo a palabra MONTPELIER. Este motivo do reverso está rodeado polas lendas alusiva ao nome do país e ao valor facial da moeda, así como o lema E PLURIBUS UNUM.

Este dólar conmemorativo comercializouse aos prezos de 27 dólares en condición estándar e 29 en *versión proof*. Consonte a lei que autorizou esta emisión, os beneficios acadados coa súa comercialización foron destinados *ao James Madison Memorial Fellowship Trust Fund*, para o fomento do ensino e do estudo da Constitución dos Estados Unidos.

## Notas 
## Véxase tamén 
### Outros artigos 
* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas 
* "1993 Bill of Rights Silver Dollar" (*ModernCommemoratives.com*)
Alén das montañas

***Alén das montañas*** (en ) é un filme de 2015 dirixido por Jia Zhangke. Competiu pola Palma de Ouro no Festival Internacional de Cinema de Cannes de 2015, e foi escollido para a súa proxección na sección "Special Presentations" do Festival Internacional de Cinema de Toronto. 

Estreouse subtitulado en galego o 20 de maio de 2016 en NUMAX (Santiago de Compostela). Foi subtitulado ao galego coa colaboración da Secretaría Xeral de Política Lingüística da Xunta de Galicia.

## Elenco 
*Zhao Tao
*Zhang Yi
*Liang Jingdong
*Dong Zijian
*Sylvia Chang
*Rong Zishan
*Liang Yonghao
*Liu Lu
*Yuan Wenqian

## Notas
Alejandra Benítez

**Alejandra Jhonay Benítez Romero**, nada en Caracas, Venezuela, o 7 de xullo de 1980, é unha política, odontóloga, modelo e esgrimista olímpica venezolana.

## Carreira 
### Formación universitaria 
Obtivo o seu título de odontoloxía en 2006 na Universidade Central de Venezuela.

### Modelo 
Alejandra Benítez foi modelo para varios xornais e revistas. Causou algunha polémica un posado semi-espida previo ao seu nomeamento como Ministra.

### Traxectoria deportiva 
Durante a súa traxectoria deportiva obtivo numerosos títulos, entre os que destacan: Campioa do Mundo Júnior por Equipos Dijon- Francia 1999, Campionato do Mundo Júnior por Equipos, bronce en South Bend- EEUU. 2008, Subcampioa Panamericanos Sto. Domingo 2003 e Guadalaxara 2011. Participou nos Xogos Olímpicos de Atenas 2004, Pequín 2008 Londres 2012 e Río de Xaneiro 2016 

### Participación política 
A. Benítez é membro activo do Partido Socialista Unido de Venezuela (PSUV) da Rexión Capital (Caracas/Dtto. Capital) onde traballou en diversas tarefas organizativas e formativas. 

Benítez foi nomeada deputada suplente ante a Asemblea Nacional pola rexión capital até xaneiro de 2016. O 21 de abril de 2013, o presidente de Venezuela, Nicolás Maduro, anunciou na televisión nacional que Alejandra pasaría a ser xefa do Ministerio do Poder Popular para o Deporte. rematando o seu mandato en xaneiro de 2014.

## Vida persoal 
Alejandra é unha amante dos animais. A súa mascota Matheo, un can *mini Yorkshire-Terrier* aparecía nas súas redes sociais e perdeu a vida polo outro ataque doutro can en 2017.

## Traballo social 
A Fundación Benítez Ven  está presidida por A. Benítez e o seu principal obxectivo é axudar ás novas promesas deportivas e aos clubs e promover o deporte en colexios, comunidades, aldeas e zonas de escasos recursos de toda Venezuela, así como a través das doazóns recibidas de empresas públicas e privadas, e persoas físicas en Venezuela e fóra dela, favorecendo que os nenos e mozos sigan practicando deporte co préstamo e doazón de material de adestramento e competición.

## Diversidade de xénero 
Alejandra Benítez é abertamente unha loitadora polos dereitos do colectivo LGBTI en Venezuela e está a favor do Matrimonio Igualitario ou entre persoas do mesmo sexo.

## Muller e Deporte 
Forma parte do Sindicato Nacional de Mulleres UNAMUJER do seu país e loita pola igualdade de condicións das mulleres no deporte.

## Notas 
## Véxase tamén
Pablo Rivero

**Pablo José Rivero Rodrigo**, nado en Madrid o 11 de outubro de 1980, é un actor e escritor español coñecido por interpretar a Toni Alcántara na serie *Cuéntame cómo pasó* de Televisión Española.

## Traxectoria 
O papel que lle deu sona é o de Toni Alcántara na serie *Cuéntame cómo pasó* da Televisión Española, personaxe que interpretou regularmente desde a estrea desta produción en 2001 até a fin da serie en 2023. Este traballo compaxinouno co cine, participando en multitude de películas nos últimos anos entre as que cabe destacar *El chocolate del loro* (2004), de Ernesto Martín, ou *La noche del hermano* (2005), de Santiago García de Leániz.

Posou para o polémico fotógrafo e cineasta Bruce LaBruce. O seu retrato, caracterizado como un anxo provocativo, incluíse nunha mostra sobre LaBruce en Madrid en febreiro de 2012.

En 2017, o actor escribe a súa primeira novela, *No volveré a tener miedo*; un suspense familiar ambientado na década de 1990 que indaga nas causas dun parricidio.

En xuño de 2020 publica a súa segunda novela, *Penitencia,* onde narra a historia dun actor atormentado polo personaxe de asasino que leva vinte anos interpretando e que o deixa todo para retirase a unha casa perdida no bosque. Estraños sucesos impedirán que o protagonista poida esquecer o seu *alter ego.*

## Vida persoal 
En setembro de 2020, Rivero revelou publicamente a súa homosexualidade, ao tempo que daba a coñecer que tiña un fillo en común coa súa parella.

## Cine 
**Café de puchero* (1998), de Luis Miguel González Cruz.
**Menos es más* (2000), de Pascal Jongen.
**Clara y Elena* (2001), de Manuel Iborra.
**Muerte súbita* (2002), de Pablo Guerrero.
**El chocolate del loro* (2004), de Ernesto Martín.
**Esta es la noche* (2005), de Ana Rodríguez Rosell.
**La noche del hermano* (2005), de Santiago García de Leániz.
**El ciclo Dreyer* (2006), de Álvaro del Amo.
**Villa tranquila* (2007), de Jesús Mora.
**No me pidas que te bese, porque te besaré* (2008), de Albert Espinosa.
**Íntimos y extraños* (2009), de Rubén Alonso.
**Tres metros sobre el cielo* (2010), de Fernando González Molina.
**De tu ventana a la mía* (2011), de Paula Ortiz.
**Viral* (2013), de Lucas Figueroa.
**Neckan* (2015), de Gonzalo Tapia.
**Paella Today* (2018), de César Sabater.
**¿Qué te juegas?* (2019), de Inés de León.

## Televisión 
### Series 
### Programas 
## Teatro 
* *La caída de los Dioses* (2011)
* *Los hijos se han dormido* (2012)
* *Fausto* (2014)
* *Siempre me resistí a que terminara el verano* (2015)
* *El sirviente* (2019)

## Obras 
* *No volveré a tener miedo* (2017, SUMA)
* *Penitencia* (2020, SUMA)
* *La niñas que soñaban con ser vistas* (2021, SUMA)
* *La cría* (2022, SUMA)

## Notas